**Notă informativă**

**la proiectul de lege pentru modificarea şi completarea**

**Codului Contravențional al Republicii Moldova**

**( Legea nr.218 –XVI din 24 octombrie 2008)**

1. **Condițiile care au impus elaborarea proiectului.**

Prezentul proiect de lege conține propuneri de modificare și completare a Codului Contravențional al Republicii Moldova aprobat prin Legea nr.218–XVI din 24 octombrie 2008 și a fost elaborat în sensul indicării exprese a bugetului în care urmează a fi virate toate încasările din amenzile aplicate pentru săvîrșirea contravențiilor stipulate în prezentul cod.

Principiile care stau la baza determinării bugetelor la care se încasează veniturile provenite din amenzile aplicate în baza deciziilor de sancționare asupra cauzelor contravenționale vizează:

* responsabilitatea/competența autorităților statului pentru domeniul în care se constată contravenția și se aplică sancțiunea;
* modul și sursa de finanțare a autorităților care aplică sancțiunea pentru contravenția administrativă.

Temeiurile inițierii procesului de elaborare a proiectului de lege cu privire la modificarea și completarea unor acte legislative derivă din recomandarea Curții de Conturi (Hotărârea Curții de Conturi nr.12 din 05.04.2017) și anume asigurarea modificării cadrului legal prin reglementarea exhaustivă a principiilor și/sau a unui mecanism care stă la determinarea bugetelor în care se încasează veniturile din aplicarea amenzilor.

1. **Principalele prevederi ale proiectului și evidențierea elementelor noi.**

După o analiză amplă a cadrului normativ existent, au fost formulate propuneri de completare, care sunt incluse în tabela de sinteză la proiectul dat (tabela se anexează) și care conțin prevederi de completarea cu șapte alineate a articolului 34 al Codului Contravențional.

Completările propuse vizează reglementarea încasării la bugetele componente ale bugetului public național sau, după caz, la bugetele autorităților/instituțiilor independente a mijloacelor financiare din amenzile colectate, ținînd cont de domeniile de care sunt responsabile autoritățile publice a statului.

 Încasările din amenzile stipulate în prezentul cod, aplicate de către autoritățile competente să soluționeze cauzele contravenționale (instanța de judecată, procurorul, agentul constatator), se vor vira în bugetul de stat, cu excepția cazurilor specificate prin amendamentele propuse. Respectiv, amenzile aplicate de către comisiile administrative de pe lîngă autoritatea publică locală executivă se vor vira în bugetele locale de nivelul I și II. Ce ține de amenzile aplicate de Casa Națională de Asigurări Sociale și Compania Națională de Asigurări în Medicină, încasările date se vor vira la bugetului asigurărilor sociale de stat și în bugetul fondurilor asigurărilor obligatorii de asistență medicală. Și cazurile cînd agenții constatatori sunt finanțați de către o autoritate/instituție care activează în baza principiilor de autogestiune, nominalizați în prevederile propuse, încasările din amenzi se vor vira la bugetul autorităților publice respective.

1. **Fundamentarea economico-financiară.**

Implementarea prevederilor proiectului nu va necesita cheltuieli financiare suplimentare din buget.

1. **Avizarea şi consultarea publică a proiectului.**

Proiectul elaborat, urmează să fie prezentat spre examinare și consultare cu Ministerul Justiției a Republicii Moldova și cu organele administrației publice centrale și locale. Autoritățile publice implicate vor înainta și prezenta obiecții și propuneri la proiectul propus, cu argumentele de rigoare.